Ziemeļsāmu valoda
Ziemeļsāmu valoda (davvisámegiella) ir somugru saimes sāmu valodu grupas valoda, ko prot lielākā daļa sāmu tautas. Tā ir pratēju skaita ziņā vislielākā sāmu valoda. Ziemeļsāmu valodu prot ap 15 000—25 000 cilvēku, no kuriem ap 2000 dzīvo Somijā, bet 5000—6000 — Zviedrijā. Norvēģijā Finnmarkas filkē, kur dzīvo lielākā daļa valodas pratēju, ziemeļsāmu valodai ir oficiālas valodas statuss.